સિરીઝ વિષે: ખતરનાક ગેંગસ્ટર ગણેશ ગાઈતોન્ડે (નવાઝુદ્દીન સિદ્દીકી) વર્ષો સુધી દેશની બહાર છુપાઈને રહ્યા બાદ અચાનક મુંબઈ આવે છે. અને પોલીસ ફોર્સમાં બીજા કોઈને નહિ પણ એક સામાન્ય અને આઉટ ઓફ ફેવર ઇન્સ્પેક્ટર સરતાજ સિંઘને (સૈફ અલી ખાન) યાદ કરે છે. ગાઈતોન્ડે ના સંદેશ મુજબ 25 દિવસમાં મુંબઈને બચાવવાનું છે. આખું મુંબઈ બરબાદ થઇ જશે, માત્ર ત્રિવેદી બચી જશે. આ સંદેશ ની મદદથી મુંબઈને બચાવવા માટે સરતાજની મદદમાં આવે છે રૉ ની ઓફિસર અંજલિ માથુર (રાધિકા આપ્ટે). આ પચ્ચીસ દિવસ ની પાછળ શું વાર્તા છે? એને કઈ રીતે સરતાજ ઉકેલે છે અને આ બધો સંદેશ આખી મુંબઈ પોલીસ ફોર્સ છોડીને માત્ર સરતાજને જ કેમ આપ્યો? એ બધા પાછળ એક સરસ અને ટાઈટ વાર્તા છે જે સેક્રેડ ગેમ્સમાં કહી છે.